Cuneiform Tablet BIN 6 117 (NBC 3950)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na pu-šu-ke-en₆ qí-bi-ma um-ma ta-ri-iš-ma-tum ù be-lá-tum-ma a-bu-ni a-ta be-el-ni a-ta KÙ.BABBAR ša ik-ri-bi₄ lu ša a-ma-kam lu ša AN.NA ša i-šar-be-lí ḫa-bu-lá-ku-ni pá-ḫe-er-ma ku-nu-uk-ma šé-bi₄-lam šu-ma a-dí šé-pì-kà KÙ.BABBAR ta-kà-la KÙ.BABBAR i-nu-mì AN.NA ni-iš-ú-mu 4 ma-na a-na ṣí-ib-tim ni-il₅-qé KÙ.BABBAR a ṣí-ib-tim lá i-ma-i-dam ku-nu-uk-ma šé-bi₄-lam a-na ma-ma-an lá ni-da-gu₅-lu ni-da-ga-lá-kum